Elena Gusano ye lizenziada en Soziolochía y fue funcionaria d’o Ministerio d’Asuntos Esteriors. De familia emigrada ta Madrid dende Ansó dimpués d’a Guerra Zevil, as mullers d’a familia suya le transmieron l’amor por l’aragonés ansotano que charraban.
#000003
Escritora, pintora, actriz, investigadora d’a istoria y as tradiziones ansotanas, fundó en 2008 o Grupo de Teatro Dingolondango que ha representau en ansotano obras como Yésica un abrío d’agora (2009), A clocada d’a estrela con coda (2011), Percaziando una fazería (2012), Isto s’afunde (2014), Purnas alparzeras (2016), Rasmia, a verdadera istoria d’Aragón (2018) y ye parando pa estrenar Os condenaus d’Ansó.
#000004
Ha estudiau a emigrazión temporal d’as mullers ansotanas como obreras en as fabricas d’apargatas d’o sur de Franzia, como cambreras en os Baños de Panticosa y como vendedoras de té en muitas ziudaz españolas.
Istos estudios dioron puesto a la esposizión “Mullers” y a diferens publicazions relazionadas con Ansó y l’aragonés ansotano en as cualas ha parzipau con testos u ilustrazions. Ye autora d’o documental «Alacay o baile d’o ramo» y de cuantos audiovisuals de cuentos populars. Ye tamién esperta en o trache popular ansotano, abendo publicau rezienmén (2021), Ansó: o vestíu tradizional / el traje popular, de conchunta con Dabí Latas un libro sobre o particular en edizión bilingüe aragonés/castellano.
#000005
Tamién ha colaborau en o proyeuto europeu Erasmus Sitch project, partizipando en os documentals: Ansó: rasmia, funzias y muita historia, y Ainarak, la memoria de las golondrinas.
#000006
Como pintora, ye l’autora d’os cartels d’a Fiesta d’o día d’o traje en Ansó desde 2006, abendo participau en diversas exposizions y publicando A canta d’a gorroya, Tiana, a mozeta que no teneba basquiña y As drezas de Zarpiliniante.
#000007
O Churau, presidiu por o chefe de servizio de politica lingüistica Francho Beltrán, autuando como secretario l’asesor dozén Ivan Izquierdo y como vocals Begoña Domínguez, Luzía Fernández y María Longás, ha destacau o merito de levar tantos años luitando ta revitalizar l’aragonés ansotano. Grazias a la suya ilusión, a suya capazidat de treballo y a suya bogalería, Elena Gusano ha conseguiu amás implicar a atras personas d’a val en a suya fayena por a dignificazión d’a luenga aragonesa.
#000009
Click to email this to a friend (Opens in new window)Click to print (Opens in new window)More
#000010
Click to share on Twitter (Opens in new window)Click to share on Facebook (Opens in new window)
#000011
Atal eta txoko ezberdinetan sar zaitez
eta agiri gehiago goza ezazu!
Sub CategoriesNo sub-categoriesHarpidetu zaitez email bitartez
Sartu zure emaila webgune honen harpidetzarako eta jaso plazaratzen diren eduki berriak zure posta elektronikoan.
#000012
Sartu zure emaila webgune honen harpidetzarako eta jaso plazaratzen diren eduki berriak zure posta elektronikoan.
#000013